Iktatószám: XII- /2017.

**INTÉZKEDÉSI TERV**

**az Állami Számvevőszék V-1290-136/2016. iktatószámú elnöki figyelemfelhívásához**

**Tárgy:** „*Az önkormányzatok többségi tulajdonában lévő gazdasági társaságok gazdálkodásának ellenőrzése – Újbuda Prizma Szociális Fejlesztési és Foglalkoztatási Közhasznú Nonprofit Kft.”*

**Készült:** Budapest, 2017. június 15.

Az Állami Számvevőszék (a továbbiakban: ÁSZ) a 2012 – 2015. évek közötti időszak vonatkozásában „Az önkormányzatok többségi tulajdonában lévő gazdasági társaságok gazdálkodásának ellenőrzése – Újbuda Prizma Szociális Fejlesztési és Foglalkoztatási Közhasznú Nonprofit Kft.” címmel végzett ellenőrzést.

Az Állami Számvevőszék V-1290-136/2016. iktatószámú elnöki figyelemfelhívásába foglaltak alapján:

1. Az Önkormányzat, mint tulajdonosi joggyakorló felkéri az ügyvezetőt a közfeladatok vonatkozásában az árképzésre, díjmegállapításra, önköltségszámításra vonatkozó módszert, eljárásrendet dolgozza ki. Fentieket Budapest Főváros XI. kerület Újbuda Önkormányzata Pénzügyi és Költségvetési Igazgatóságával és Városgazdálkodási Igazgatóságával egyeztetni kell.
2. Az Önkormányzat, mint tulajdonosi joggyakorló felkéri az ügyvezetőt, hogy a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendeletnek megfelelően a Társaság működésével kapcsolatos integritási és korrupciós kockázatokat mérő szabályzatot dolgozza ki és azt a cég szabályzatai közé helyezze el.
3. Az Önkormányzat, mint tulajdonosi joggyakorló felhívja az ügyvezetőt, hogy a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendeletnek megfelelően a belső kontrollrendszert bővítse, különös tekintettel a kiegészítő melléklet megfelelőségére és a kötelezettségállomány változásának figyelemmel kísérésére.

Mindhárom pontban foglaltak elkészítéséért felelős: Újbuda Prizma Szociális Fejlesztési és Foglalkoztatási Közhasznú Nonprofit Kft. ügyvezető igazgatója

Határidő: 2017. november 30.

Mindhárom pontban foglaltak testületi szerv elé terjesztéséért felelős: Büki László városgazdálkodási igazgató

Határidő: 2017. december 31.

Budapest, 2017. június 15.

dr. Hoffmann Tamás

 polgármester